KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo iš dalies pakeisti Tarybos poziciją dėl EUROPOS PARLAMENTO IR TARYBOS DIREKTYVOS kuria iš dalies keičiama 1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę, pasiūlymo /* COM/2015/0169 final - 2013/0105 (COD) */





2013/0105 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo iš dalies pakeisti Tarybos poziciją dėl EUROPOS PARLAMENTO IR TARYBOS DIREKTYVOS kuria iš dalies keičiama 1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę, pasiūlymo (Tekstas svarbus EEE) 1. Įvadas Sutarties dėl Europos Sąjungos veikimo 294 straipsnio 7 dalies c punkte nustatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Bendra informacija Pasiūlymas [COM(2013) 195 final – 2013/0105 COD] Europos Parlamentui ir Tarybai perduotas || 2013 m. balandžio 16 d. Europos ekonomikos ir socialinių reikalų komiteto nuomonė priimta || 2013 m. liepos 11 d. Europos Parlamento pozicija per pirmąjį svarstymą priimta || 2014 m. balandžio 15 d. Iš dalies pakeistas pasiūlymas perduotas || [[1]] Tarybos pozicija per pirmąjį svarstymą priimta** || 2014 m. spalio 16 d. Europos Parlamento pakeitimai [P8_TC2-COD(2013)0105] per antrąjį svarstymą priimti 2015 m. kovo 10 d. 3. Komisijos pasiūlymo tikslas Direktyva 96/53/EB nustatyti didžiausi tarptautinio susisiekimo sunkiasvorių krovininių transporto priemonių (SKTP) ir autobusų matmenys ir didžiausia leidžiama masė (tam tikromis sąlygomis valstybėms narėms leidžiama šiuos matmenis ir masę viršyti, kai tos priemonės ir tie autobusai naudojami nacionaliniam susisiekimui). Pagrindinis pasiūlymo [COM(2013)195 final] tikslas – leisti tam tikrais atvejais ir tam tikromis sąlygomis nukrypti nuo šiuo metu nustatytų matmenų ir masės, kad būtų galima sunkiasvores krovinines transporto priemones ir autobusus padaryti ekologiškesnius ir saugesnius, jei patobulinimų šiuo metu įgyvendinti neįmanoma dėl dabartine direktyva nustatytų apribojimų. 4. Komisijos nuomonė dėl Europos Parlamento pakeitimų per antrąjį svarstymą Europos Parlamentas antruoju svarstymu priėmė konsoliduotą tekstą, į kurį įtraukti daugelis per pirmą svarstymą priimtos Tarybos pozicijos tekste padarytų pakeitimų. Tekstas yra Tarybos, Europos Parlamento ir Komisijos derybų rezultatas. Komisija sutiko su visais Europos Parlamento priimtais pakeitimais. 5. Išvada Atsižvelgdama į Sutarties dėl Europos Sąjungos veikimo 293 straipsnio 2 dalį, Komisija savo pasiūlymą keičia taip, kaip išdėstyta pirmiau. [1] Komisija neparengė iš dalies pakeisto pasiūlymo, tačiau nuomonę dėl Parlamento pakeitimų pareiškė 2014 m. liepos 9 d. Komisijos komunikate dėl veiksmų, kurių imtasi po Parlamento 2014 m. balandžio mėn. I ir II sesijose priimtų nuomonių ir rezoliucijų [dokumentas SP(2014) / 471]. ** Savo nuomonę apie Tarybos pakeitimus Komisija pareiškė 2015 m. sausio 12 d. komunikate dėl Tarybos pozicijos dėl Europos Parlamento ir Tarybos direktyvos, kuria iš dalies keičiama 1996 m. liepos 96 d. Direktyva 53/25/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę, priėmimo [dokumentas COM (2015) 7 final].